laion/Wikipedia-Exotic huggingface dataset:
Raul Tammet

Raul Tammet (16. aprill 1949 Tallinn – 25. juuni 2022) oli eesti filmi- ja teatrilavastaja. Lõpetas 1972. aastal Tallinna Riikliku Konservatooriumi lavakunstikateedri näitlejana (V lend) ning 1979. aastal Moskvas Kõrgemad Stsenaristide ja Režissööride Kursused režissöörina. Töötas 1972–1985 Tallinnfilmis assistendi ja režissöörina ning 1980–1984 Tallinna Riikliku Konservatooriumi lavakunstikateedris erialaõppejõuna. Lavastanud Haapsalu teatris Randlane. Eesti Lavastajate ja Dramaturgide Liidu liige alates 2005. aastast. Aastatel 1999–2001 oli ta Ridala vallavanem. 2002–2005 töötas Tammet Novoloto mängusaali administraatorina ja 2003–2007 oli Haapsalu kultuurikeskuse piiskopilinnuse vanem, hiljem töötas vabakutselisena. "Kiri Giuliale" (1978, lühimängufilm) "Soolo" (1979, lühimängufilm) "Pulmapilt" (1980, lühimängufilm) "Hooajal" (1980, dokumentaalfilm) "Sinise taeva all" (1982, dokumentaalfilm) "Piim" (1982, dokumentaalfilm) "Mono" (1982, dokumentaalfilm) "Tartu maraton 1983" (1983, dokumentaalfilm) "Küljetuul" (1983, telemängufilm) "V. I. Lenini nimeline Kultuuri- ja Spordipalee" (1984, dokumentaalfilm) Suri filmi- ja teatrilavastaja Raul Tammet Postimees Kultuur, 25. juuni 2022
Martín Guzmán

Maximiliano Martín Guzmán (sündinud 12. oktoobril 1982 La Platas) on Argentina majandusteadlane ja poliitik, alates 10. detsembrist 2019 Argentina majandusminister. Ta on õppinud La Plata rahvusülikoolis, kus ta sai aastal 2005 majanduse bakalaureuseks ja aastal 2007 majanduse magistriks. Aastal 2013 sai ta Browni Ülikoolis majandusteaduse doktoriks.
Dmitri Postnikov

Dmitri Vassiljevitš Postnikov (vene keeles Дмитрий Васильевич Постников) oli Nõukogude Liidu sporditegelane. Postnikov oli komsomolitööl, hiljem sai spordifunktsionääriks. 1947. aastal juhtis ta augusti alguses Nõukogude Liidu delegatsiooni Haagis asetleidnud Rahvusvahelise Maleföderatsiooni (FIDE) 18. kongressil. Delegatsioon jõudis raskustega kohale alles kongressi viimasel päeval, astus samas FIDE liikmeks ja asus aktiivselt kaasa rääkima kavandatava maailmameistrivõistluste turniiri korraldusega seotud küsimusi. 1950. aastatel oli ta NSV Liidu Spordikomitee aseesimehi, kelle üheks tegevussuunaks oli kureerida spordikomitee maleosakonda (sisuliselt selle kaudu Üleliidulist Malesektsiooni). Aastatel 1969–1972 oli Postnikov NSV Liidu Maleföderatsiooni esimees. Pärast 1970. aastal Vancouveris peetud MM-veerandfinaalmatši, milles Mark Taimanov kaotas Robert Fischerile hävitava tulemusega 0:6, kommenteeris Postnikov järgmiselt: "Sellist häbiväärset lugu pole Nõukogude maletajad kunagi varem läbi elanud!" 1972. aastal vahetult enne Spasski–Fischeri MM-tiitlimatši astus ta esimehe ametist tagasi. Toona tema esimese asetäitjana töötanud Juri Averbahhi arvamuse kohaselt nägi Postnikov ette Boriss Spasski kaotust ja püüdis ära hoida ebameeldivusi, mis matši kaotuse puhul temal kui föderatsiooni juhil kindlasti oleksid tekkinud. Конец шахматного междуцарствия. Журнал «Историк» Жизнь удалась. chess-news.ru Рейкьявик-1972: Как это было?. chesspro.ru
Vanimo

Vanimo on linn Paapua Uus-Guineas, Lääne-Sepiki provintsi halduskeskus.
Chubuti provints

Chubuti provints on Argentina 1. järgu haldusüksus. Asub riigi lõunaosas 42. ja 46. lõunaparalleeli vahel. Piirneb läänes Tšiiliga. Provints on nime saanud Chubuti jõe järgi, mis voolab umbes 800 km pikkusena provintsi keskosas. Provints jaguneb 15 departemanguks ja 47 kohalikuks omavalitsuseks. Suurim linn on Comodoro Rivadavia. 2022 Argentina census https://censo.gob.ar/wp-content/uploads/2023/11/CNPHV2022_RD_Indicadores-demogrA%C2%A1ficos.pdf, vaadatud 28.07.2024. Provintsi koduleht
Pühalaul

Pühalaul ehk proosatekstiline kirikulaul on kolme prosoodilise parameetri: (1) kestuse ehk temporaalsuse, (2) valjuse ehk dünaamilisuse ja (3) kõrguse ehk intonatsiooni tähelepanelik vaatlemine Piibli ja liturgiliste tekstide lausumisel ja nende parameetrite märkamine ning nendega arvestamine meloodiajoonise kujunemisel ning selle esitamisel. Vagadusliku määratluse kohaselt võib öelda, et pühalaul on põhiosas Piibli (valdavalt muutmata kujul) tekstide keskendunud või pühaliku veendumusega palvemeelne, enamjaolt ühehäälne ja üldjuhul instrumentaalsaateta (a cappella) muusikaline lausumine, püüdes alluda täielikult ja igakülgselt Jumala Sõna autoriteedile ning arvestades kasutatava keele eripärasid.
312

312. aasta Sajandid: 3. sajand - 4. sajand - 5. sajand Aastakümned: 260. aastad 270. aastad 280. aastad 290. aastad 300. aastad - 310. aastad - 320. aastad 330. aastad 340. aastad 350. aastad 360. aastad Aastad: 307 308 309 310 311 - 312 - 313 314 315 316 317 ... ... 28. oktoober – Maxentius, Vana-Rooma keiser
Teesuuoja

Teesuuoja on oja Tallinnas Pirita linnaosas. Oja saab alguse Kloostrimetsas, kulgeb läbi Mähe asumi lõunaosa ning suubub Tallinna reidi Pirita asumis Pirita rannas. Oja ametlik nimi kinnitati 2011. aastal. Nimi tuleneb asjaolust, et oja suudme läheduses ristuvad kaks teed – Randvere tee ja Merivälja tee. Keskkonnaagentuur. Veekogu: Teesuuoja VEE1400006 Tallinna veekogud saavad ametlikud nimed. Postimees, 18. oktoober 2011
Bregenzi ringkond

Bregenzi ringkond on ringkond Austrias Vorarlbergis. See koosneb Bregenzerwaldi piirkonnast, Leiblachi orust ja Bodeni järve Austria osast. Ringkonna halduskeskus on Bregenz. Bregenz Bezau Hard Lauterach Wolfurt Alberschwende Andelsbuch Au Bildstein Bizau Buch Damüls Doren Egg Eichenberg Fußach Gaißau Hittisau Höchst Hohenweiler Hörbranz Kennelbach Krumbach Langen bei Bregenz Langenegg Lingenau Lochau Mellau Mittelberg Möggers Reuthe Riefensberg Schnepfau Schoppernau Schröcken Schwarzach Schwarzenberg Sibratsgfäll Sulzberg Warth http://www.statistik.at/wcm/idc/idcplg?IdcService=GET_NATIVE_FILE&RevisionSelectionMethod=LatestReleased&dDocName=080904, vaadatud 3.07.2016.
Ester Liblik

Ester Liblik (sündinud 25. septembril 1957) on eesti muusikapedagoog. 2004. aastast on ta Põlva Muusikakooli direktor. Ta on ka Põlva Jakobi Kooli muusikaõpetuse õpetaja ja Maarja Kammerkoori koorijuht. 2013 Jakob Hurda rahvuskultuuri auhind 2019 Põlvamaa Vapimärk "Põlva Muusikakooli ajalugu". Originaali arhiivikoopia seisuga 2. märts 2020. Vaadatud 2. märtsil 2020. "Põlva Jakobi Kooli inimesed". Originaali arhiivikoopia seisuga 2. märts 2020. Vaadatud 2. märtsil 2020. Põlvamaa vapimärgi pälvis Ester Liblik. Lõuna-Eesti Postimees, 23. veebruar 2019
Hiiu keel

Hiiu keeleks nimetatakse rahvakeeles hiidlaste murrakuid. Keeleteaduslikult on tegu eesti keele saarte murde Hiiumaa murrakurühmaga, mis omakorda jaguneb läänehiiu (Emmaste ja Reigi murrak) ja idahiiu (Pühalepa ja Käina murrak) rühmaks. Teatud hulga tunnuste järgi on hiiu keelt võimalik kuulates eristada näiteks keskmurdest ja läänemurdest (nn mandrimeeste keel), teiste tunnuste järgi (näiteks intonatsioon) saare keelest. Keelenäide: Kui saap mind tunne, siis ma ütle, et ma ole eht hiidlene ja ma kirjuta riigi keeles. Neh, sa tääd ju küll, et maa ilmes aa kolm mere riiki. Nee aa Hiiumaa, Saaremaa ja Inglismaa. Nenna, et hiiu keel aa riigi keel ja ma kirjuta senne keele Pühalepa murde peel. Mis möted sool muidu pees mölkuved? kihnu keel Hiiu sõnaraamat Rinno Lige: Hiiu keel ja meel (Hiiumaa, 3. september 2003)
Sorid

Sorid on laia rinnarihmaga rihmrakmed, mida kasutatakse rangide ja loogata. Olid hoburakendis kasutusel põhiliselt Põhja-Saksamaal, Poolas ja Leedus. Eestis olid nad vähe tuntud. Sorisid kasutati mõningal määral mõisate sõidurakendites, 19. sajandi lõpul võeti kasutusele ka jõukamate eesti talupoegade poolt. aisad leid look ohjad rangid rangiroomad sedelgas trengid valjad Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 281
Oskarshamn

Oskarshamn on tiheasustusega paikkond Rootsis Kalmari läänis, Oskarshamni valla keskus. Aastal 2010 elas seal 17258 inimest. Oskarshamnis on sündinud arst ja kirjanik Axel Munthe. Statistical localities 2020 Statistical localities 2020 Oskarshamni tuumaelektrijaam
Oskarshamni tuumaelektrijaam

Oskarshamni tuumaelektrijaam on tuumaelektrijaam, mis asub Rootsis, Oskarshamni linnast 30 km põhja pool. Jaam pandi tööle 1972. aastal. 2000. aastatel on jaamaga olnud palju probleeme ning seda on järk-järgult hakatud sulgema.
Hugo Malmsten (noorem)

Hugo Malmsten (sündinud 12. veebruaril 2006[viide?]) on eesti näitleja. Ta on mänginud lasteseriaalis "Nöbinina" (2011–2012) Aadut, seriaalis "Kalevipojad" poiss Antit. Ta on olnud seriaalis "Mustad lesed" Artur ja Eesti täispikas multifilmis "Sipsik" Mart. Malmsten on mänginud ka aastal 2023 Eesti seriaalis “Papsid”. Tema vanemad on näitlejad Mait Malmsten ja Harriet Toompere ning ta vend on Franz Malmsten on samuti näitleja, tema vanavanemad Hendrik Toompere seenior ja Maie Toompere ning Rein Malmsten, aga ka vanavanaisa Franz Malmsten ja vanavanaonu Hugo Malmsten olid näitlejad. https://www.efis.ee/et/filmiliigid/film/id/19437/naitlejad https://www.efis.ee/et/filmiliigid/film/id/19416/naitlejad
Lont (nöör)

Lont oli köis või takkudest keerutatud jäme nöör. Eesti saartel immutati lont loomarasvaga läbi ja kasutati küünalde kõrval igapäevase valgustusvahendina. Ümber puupulga keritud ja põlema pandud rasvanöör asendas talvel küünalt pimedates ruumides liikudes ja toimetades. [1] Eesti keele seletav sõnaraamat Eesti etnograafia sõnaraamat. Koostanud Arvi Ränk, toimetanud Õie Ränk. Tallinn 1995. lk 104 Lont, Eesti Rahva Muuseum
Lokspäri

Lokspäri (ka loksperi) on nõidade pidu ehk nõiasabat, ühtlasi koht, kus nõiad käivad kuradiga pidutsemas. Tuntud eelkõige Saaremaa rahvapärimuses. Jõulu- või nääriööl lendavad nõiad (peamiselt lõugutite seljas) Kuramaale, Maksamerele või mõnda Saaremaa kõrvalisse kohta lokspärile, et seal kuradiga pidu pidada. See rahvapärimus on tulnud hilise laenuna saksa mütoloogiast, kus nime Blocksberg, mis on Harzi mäestiku kõrgeima tipu nimi, on juba 14. sajandil mainitud nõiasabati toimumise paigana. [1] Eesti keele seletav sõnaraamat Eesti rahvakultuuri leksikon (3. trükk). 2007. Koostanud ja toimetanud Ants Viires. Tallinn, Ühiselu AS trükikoda. Lk 148 Virmalised, loksberi sõitjad ja maksamerelised, Matthias Johann Eisen Nõiad jn nende tagakiusamine. Päewaleht, 6 november 1923
Põlva keskväljak

Põlva linna keskväljak avati pidulikult 23. juunil 2018. Projekteerisid Stuudio 2 Arhitektid OÜ ja Keskkonnaprojekt OÜ, ehitas YIT Infra Eesti AS. Projekti teostamist toetas Ettevõtluse Arendamise Sihtasutus programmi „Piirkondade konkurentsivõime tugevdamine" meetmest. Keskväljaku näol sai Põlva kesklinn senise lagunenud tööstushoonete ala asemele paiga, kus on ruumi kaubandusele ja kohvikutele, esindusüritustele, aga ka sportlikule meelelahutusele. Põlva linnas varem keskväljakut olnud. Praeguse väljaku asemel oli kruusakattega planeerimata ja stiihiliselt kasutuses olev plats, kus kaks korda nädalas peeti ka turgu. Ajalooline kirikuküla keskus oli Põlva Maarja kiriku esisel platsil, kus praegu asuvad kaubandushooned.
Little Big

Little Big on vene rave bänd, mille asutasid 2013. aastal Peterburis laulja ja blogija Ilja Prussikin ja produtsent Alina Pjasok. Bänd tegi debüüdi 1. aprillil 2013, kui avaldas oma esimese video “Every Day I Drinking”. Nad esinesid esimest korda 2. juulil 2013 Die Antwoord'is. Nad on reisinud Euroopas, Venemaal ja Põhja-Ameerikas. Teise albumi “Funeral Rave” andis bänd välja 19. detsembril 2015. aastal. Koos Tommy Cashiga anti 2015 välja singel "Give Me Your Money". Little Big saavutas viirusliku edu muusikavideo "Skibidi" avaldamisega 6. oktoobril 2018. Videos olev tants sai väga populaarseks üle maailma. Bänd valiti osalema 2020. aastal Rotterdamis toimuma pidanud Eurovisiooni lauluvõistlusel lauluga "Uno". «With Russia From Love» (2014.) «Funeral Rave» (2015.) «Antipositive, Pt. 1» (2018.) «Antipositive, Pt. 2» (2018.) https://rockcult.ru/interview/ilya-prusikin-2016/ http://www.sobaka.ru/entertainment/music/33035 https://meduza.io/shapito/2020/03/13/gruppa-little-big-predstavila-klip-na-pesnyu-uno-s-kotoroy-vystupit-na-evrovidenii Ametlik koduleht
Gunnar Björnsson

Gunnar Björnsson (sündinud 1967) on islandi malekohtunik ja malefunktsionäär, rahvusvaheline arbiiter (1996). Björnsson on Islandi Maleföderatsiooni president ja Euroopa Maleliidu asepresident. Ta tegutseb ka malekohtuniku ja malevõistluste korraldajana; saanud FIDE-lt 2011. aastal rahvusvahelise organisaatori nimetuse. 2020. aastal oli Reykjavíki lahtise turniiri turniiridirektoriks. Gunnar Björnsson FIDE andmebaasis
Andri Baumeister

Andri Baumeister (ukraina keeles Андрій Олегович Баумейстер; sündinud 1970. aastal Kiievis) on ukraina filosoof ja filosoofia populariseerija. Ta on professor Kiievi Tarass Ševtsenko nimelises Rahvusülikoolis. Filosoofiliste vaadete poolest on ta uustomismi voolu esindaja. Baumeister õppis aastatel 1983–1988 Tarass Ševtšenko nimelises kunstikoolis. Kuni 1992. aastani töötas ta kunstnik-kujundajana ja tegeles iseseisvalt filosoofiaga. Aastatel 1992–1997 õppis ta ülikoolis filosoofiat. 1998. aastal stažeeris ta Münchenis prof Hans Maieri juhendamisel. 2001. aastal kaitses ta kandidaadiväitekirja. 2015. aastal kaitses ta doktoriväitekirja. 2016. aastast on ta aktiivne filosoofia populariseerija, avaldab oma materjale blogis ja YouTube'is. "Koduleht". Originaali arhiivikoopia seisuga 21.04.2019. Vaadatud 03.03.2002. "Kanal youtubes". Youtube. Vaadatud 03.03.2020.
Theódoros Tsormpatzoglou

Theódoros Tsormpatzoglou (kreeka keeles Θεοδωρος Τσορμπατζογλου; sündinud 4. veebruaril 1972 Thessaloníkis) on kreeka maletegelane. Tsormpatzoglou on 2014. aastast Euroopa Maleliidu peasekretär. Ta õppis maletama kaheksa-aastaselt. 1987. aastal täitis meistrinormi. Ta tegutseb ka maletreeneri ja malevõistluste korraldajana; saanud FIDE-lt 2010. aastal FIDE treeneri ja 2011. aastal rahvusvahelise organisaatori nimetuse. Lisaks kreeka keelele valdab ta inglise ja vene keelt. Theódoros Tsormpatzoglou FIDE andmebaasis
Ivan Sokolov

Ivan Sokolov (sündinud 13. juunil 1968 Jajces Bosnia ja Hertsegoviina SV-is) on Bosnia päritolu Hollandi maletaja, maletreener, malefunktsionäär ja maleliteraat, rahvusvaheline suurmeister (1987), FIDE vanemtreener (2015). Sokolov on Europopa Maleliidu üks viiest viitsepresidendist. 1993. aastal emigreerus Sokolov Hollandisse, kus abiellus hollandlannaga. 1995. ja 1998. aastal tuli ta Hollandi malemeistriks. Rahvusvahelistel malevõistlustel esindas ta aastatel 1993–2002 ja 2009–2010 Bosnia ja Hertsegoviinat ning 2002–2009 ja 2010. aastast Hollandit. Aastail 2013–2016 oli ta AÜE maletaja Salem Salehi treener ning juhendas Ühendemiraatide rahvusmeeskonda. 2016. aastal läks ta Iraani malemeeskonna treeneriks, kus asus koostööle Alireza Firouzjaga. 2022 palgati ta juhendama Usbekistani meeskonda. Maletajana võitis ta 1987. ja 1993. aastal Vidmari mälestusturniiri. Suurmeistriks sai ta 19-aastaselt 1987. aastal. Aasta varem oli ta FIDE-lt saanud rahvusvahelise meistri nimetuse. 1988. aastal tuli ta Jugoslaavia FSV malemeistriks. Juulis 1993 Bielis peetud FIDE MM-i tsoonidevaheliselt turniirilt (74 osavõtjat) kvalifitseerus FIDE pretendentide turniirile 10 paremat. Sokolov jäi jagama sel turniiril 10.–15. kohta (koos Viswanathan Anandi, Aleksejs Širovsi ja Vassõl Ivantšukiga, eespool Lajos Portischist, Jaan Ehlvestist ja Veselin Topalovist), kuid koefitsientide alusel jäi 15. kohale ja edasipääsukohta ei saanud. Detsembris 1993 Groningenis peetud PCA maailmameistrivõistluste valikturniiril (54 osavõtjat) kvalifitseerus PCA pretendentide turniirile seitse paremat. Sokolov jäi sel turniiril jagama 8.–19. kohta (koos Širovsi, Judit Polgári, Ehlvesti ja teistega, eespool Topalovist ja Viktor Korchnoist). 1998. aastal mängis Sokolov Pärnus Paul Kerese mälestusturniiril (kuue osavõtjaga kaheringiline tugevakoosseisuline turniir), kus jäi Lembit Olliga jagama 5.–6. kohta. Aastavahetusel 1998/1999 võitis ta Hastingsi turniiri (edestades teiste seas tulevast FIDE maailmameistrit Ruslan Ponomarjovi). Sokolov on mänginud 12 maleolümpial: Jugoslaavia (1988, 1990), Bosnia ja Hertsegoviina (1992–2000) ja Hollandi (2002–2006, 2012) võistkonna koosseisus. Euroopa võistkondlikel meistrivõistlustel võitis 1989. aastal Haifas Jugoslaavia võistkonna koosseisus hõbemedali ja 2005. aastal Göteborgis Hollandi võistkonna koosseisus kuldmedali. Ivan Sokolov FIDE andmebaasis
Adonis Georgiadis

Spyridon-Adonis Georgiadis (kreeka keeles Σπυρίδων-Άδωνις Γεωργιάδης; sündinud 6. novembril 1972 Ateenas) on Kreeka poliitik, ta on aastast 2016 paremtsentristliku erakonna Uus Demokraatia aseesimees. Ta oli aastatel 2013–2014 Kreeka tervishoiuminister. Ta on 9. juulist 2019 Kreeka arenguminister. Ta sündis aastal 1972 Ateenas. 15-aastaselt töötas ta oma isa raamatukaupluses. Ta on lõpetanud Ateena ülikooli filosoofiateaduskonna ajaloo- ja arheoloogia osakonna. Ta oli 25. juunist 2013 kuni 10. juunini 2014 Kreeka tervishoiuminister. 9. juulist 2019 on ta Kreeka arenguminister. Ta on aastast 2009 abielus muusiku Eugenia Manolidesiga, neil on kaks ühist poega (sündinud 2005 ja 2014). Adonis Georgiadise koduleht (kreeka keeles)
Berkshire'i maakond

Berkshire'i maakond (Berkshire County) on maakond USA-s Massachusettsi osariigi lääneosas. Piirneb Vermonti, New Yorgi ja Connecticuti osariigiga. Maakonna halduskeskus ja suurim linn on Pittsfield. Maakonna pindala on 2450 km², millest 52 km² moodustab veepindala. Elanike arv oli 2010. aasta rahvaloenduse järgi 131 219. Aastal 2000 oli elanike arv 134 953. Maakonna põliselanikud on mohikaanlased, kes elasid seal 18. sajandi alguseni. Berkshire'i maakond moodustati 24. aprillil 1761. aastal Hampshire'i maakonna osast.
Nicolás Trotta

Nicolás Alfredo Trotta (sündinud 20. jaanuaril 1976 Buenos Aireses) on Argentina poliitik, ta kuulub peronistliku erakonna Partido Justicialista ridadesse. Ta on 10. detsembrist 2019 Argentina haridusminister. Ta sündis aastal 1976 Buenos Aireses. Ta on lõpetanud Belgrano ülikooli. Ta on 10. detsembrist 2019 Argentina haridusminister.
Andri Taran

Andri Taran (ukraina keeles Андрій Таран, sündinud 4. märtsil 1955 Oderi äärses Frankfurdis) on Ukraina diplomaat, sõjaväelane ja poliitik. Ta oli 2015. aasta detsembrist kuni 2016. aasta aprillini Ukraina maavägede ülema esimene asetäitja. Ta oli alates 4. märtsist 2020 kuni 3. novembrini 2021 Ukraina kaitseminister. Alates 4. maist 2022 on ta Ukraina suursaadik Sloveenias. kindralleitnant Таран Андрей - Liga Novosti, 05.03.2020. (vaadatud: 04.04.2020) УКАЗ ПРЕЗИДЕНТА УКРАЇНИ №306/2022 Про призначення А.Тарана Надзвичайним і Повноважним Послом України в Республіці Словенія, 04.05.2022 Данило Пылыпчук Министерство обороны: "профессионалы" против "реформаторов" - Zn.ua, 09.04.2020 Министерство обороны отреагировало на критическую публикацию ZN.UA - Zn.ua, 11.04.2020
Suudim

Suudim on puhkpillimängu huuletehnika. Suudim ning õige hingamine annab pillile ilusa ja kõlava tooni igas registris ja dünaamikas. Suudimi seadmisel arvestatakse õpilase individuaalseid füüsilisi omadusi. Parima kõla saavutamiseks tehakse huulte ümbruse lihaste ja õhujoa suunamise harjutusi. Georg Otsa nimeline Tallinna Muusikakool, õppekava[alaline kõdulink] Flöödi algõpetuse alused ja enamesinevad vead. Kersti Varrak, bakalaureusetöö.
Mikk Pärnits

Mikk Pärnits (sündinud 3. septembril 1985 Uulus) on eesti kirjanik, tõlkija ja kultuurikriitik. Pärnits lõpetas 2004. aastal Pärnu Raeküla Gümnaasiumi. Ta on olnud seotud rühmitustega Nihilist. On kirjutanud teravas sõnastuses peavoolulisi hoiakuid ründavat kultuurikriitikat. Jooksvalt avaldab Pärnits oma tekste võrguressursis Patreon: "Selle asemel, et paigutada oma loomingut ning kirjutisi erinevatesse Eesti ajakirjandus- ja meediaväljaannetesse, alustasin ma oma Patreoni leheküljega". 18. augustil 2020 anti Mikk Pärnitsale vägivallaennetuse auhind Instagrami kampaania "See pole okei" algatamise eest. Päev hiljem teatas justiitsminister Raivo Aeg, et see toimus auhinna statuuti rikkudes ning seega oli Pärnitsale auhinna andmine tühine. Auhinna statuut näeb ette, et auhinnakomisjon esitab auhinna saajad ministrile kinnitamiseks, aga seda ei tehtud. Kogu temaatika pälvis palju meediatähelepanu.. 21. augustil kinnitas justiitsminister Raivo Aeg autasustamise käskkirja, kuid ühe erandiga: Pärnitsa osas lükkas ta komisjoni ettepaneku tagasi. Mikk Pärnits oli presidendi tänuüritusel oma riietuse ja kõnega ning ka varasemate väljaütlemistega poleemikat tekitanud. Näiv on jääv (lühijutud) 2005. Hundikutsikaeetika 2009. Peremees ja parasiit, ehk, Armastuslugu lastele. 2013. Symboolne eesti pimedus 2014. Kaotaja 2014. Külmad on nende nimed 2015. Nihilist.fm. Final cut 2017. Kõikide asjade valgus 2019. Must Mägi 2019. Kondenseeritud kaos : [sissejuhatus kaosmaagiasse] / Phil Hine 2009. Liber Kaos / by Peter J. Carroll .2006. Necronomicon - võimalikkuse lubatus. 2007. Saatanlikud pühakirjad / Peter H. Gilmore. Mikk Pärnits. "Lühike ülevaade Eestist kui apartheidiriigist". Sirp. Mikk Pärnits. "Vagiina võim ehk paar vasaralööki ebavõrdsuse müüri pihta". Müürileht. Mikk Pärnits. "Mikk Pärnits". Patreon. "«Vägivallaennetaja» Mikk Pärnitsa varasemad tembud: ropp tüli kirjanikuprouaga ja laulupeovastane arvamuslugu" elu24.ee, 19. august 2020 "Justiitsminister Aeg: Mikk Pärnits jääb oma auhinnast siiski ilma" lounaeestlane.ee, 19. august 2020 "Mikk Pärnits selgitab, miks ta läks presidendiga kätlema roosas kleidis ja kõrgetel kontsadel" Pärnu Postimees, 19. august 2020 "Raivo Aeg nõuab vägivallaennetajate nimekirja ülevaatamist: nii mind kui presidenti pandi väga rumalasse olukorda" Delfi, 19. august 2020 "Riina Solman küsib: kelle huve teenib Mikk Pärnitsa provokatiivne pidupäevaeelne samm?" Eesti Päevaleht, 20. august 2020 Grete Põlluste (21.08.2020). "Raivo Aeg: otsustasin Mikk Pärnitsale antud autasu mitte kinnitada". Delfi.ee. Vaadatud 23.08.2020.
Otsahöövel

Otsahöövel on metallist käsihöövel väikese lõikenurgaga otskiudu hööveldamiseks. Tavaliselt on nende lõiketera 20° nurga all. Enamus otsahöövleid, mis on tehtud enne 19. sajandit, olid valmistatud rauast, vähesed olid puidust. Rauda eelistati seetõttu, kuna puit kulus kiiremini. Metalli kasutati otsahöövlite valmistamiseks nende väiksuse tõttu, sest nende konstrueerimisel metallist on hind odavam, kui mõne muu suurema höövli valmistamisel. Stanley tegi esimese “otsahöövli” No. 9 1970. aastal. Kümne aasta jooksul on jõudnud müügile lai valik erinevaid otsahöövleid ning valik aina kasvab. Otsahöövel koosneb höövlipakust ehk korpusest, selle tallast ning sellest välja ulatuvast väikse nurga all olevast terast. Höövli tera saab reguleerida küljelt küljele ning samuti ka tema lõikesügavust. Tera kinnitab paika metallklapp või kiil. Otsahöövlit kasutatakse otste ja nurkade hööveldamiseks, sest selle tera on madala nurga all, mis lubab höövli teral tõhusamalt puitu hööveldada. Otsahöövlil on ka teisi kasutusi puidutöös. Tihti kasutatakse seda puidu “puhastamiseks”, kasutades höövlit laastude eemaldamiseks, et üks detail sobiks teisega kokku. Samuti faasitakse sellega puidudetailide nurki, eemaldatakse liimi jäänuseid ning sae jälgi. Otsahöövli kasutamisel hoitakse seda kinni servadest sõrmede ja pöidlaga nii, et tagumine osa on peopesas. Höövlit liigutades tuleb höövli esimesele osale teise käega survet avaldada. "Puiduterminoloogiasõnastik". Vaadatud 13.02.2020.[alaline kõdulink] "A HISTORY OF EARLY BLOCK PLANES". Vaadatud 13.02.2020. "The Superior Works: Patrick's Blood and Gore Planes #9 - #11 1/2". Vaadatud 13.02.2020. Albert Jackson; David Day (2006). Puutöömeistri käsiraamat. TEA. Lk 120.{{raamatuviide}}: CS1 hooldus: mitu nime: autorite loend (link) "Block Plane Basics". Vaadatud 13.02.2020. "Collins Complete Woodworker's Manual, lk 123". Vaadatud 20.02.2020.